ฮอนด้าเดินหน้าชน ผลิตนักบิดไทยต่อยอดสู่ระดับโมโต จีพี
โครงการ เอ.พี.ฮอนด้า อะคาเดมี่ ไทยแลนด์ ได้ 15 นักบิด รุ่นจิ๋วที่ผ่านการคัดเลือกระดับประเทศจากทั้งหมดกว่า 100 ชีวิต สานฝันต่อยอดสู่การเป็นนักบิดระดับโลก พร้อมเดินหน้าสู่ ไทยแลนด์ ทาเลนต์ คัพ ต่อด้วย เอเชีย ทาเลนต์ คัพ เพื่อก้าวขึ้นสู่ยอดนักบิดระดับโลก โมโตจีพี,บริษัท เอ.พี.ฮอนด้า ผู้บุกเบิกวงการกีฬามอเตอร์สปอร์ตมาอย่างต่อเนื่อง จัดโครงการใหญ่ เอ.พี.ฮอนด้า อะคาเดมี่ ไทยแลนด์ โปรเจกต์ยักษ์ใหญ่ บิดล่าฝัน ปั้นเยาวชนสู่การเป็นนักบิดระดับโลก ซึ่งเดินทางมาถึงรอบตัดสิน เฟ้นหา 15 ยอดนักบิดรุ่นจิ๋วจากผู้ผ่านรอบคัดเลือกทั่วประเทศ 33 คน ปรากฏว่า ธีรเทพ ต้านชัง นักบิดรุ่นจิ๋ว วัย 12 ปี หมายเลข 003 จากจังหวัดชลบุรี ทำเวลาได้ดีที่สุดเป็นอันดับหนึ่ง โดยมีอภิรักษ์ อินอร่าม นักบิดวัย 14 ปี จาก จ.พะเยา หมายเลข 019 ทำเวลามาเป็นอันดับ 2 และธุรกิจ บัวผา นักบิดจากอุทัยธานี วัย 13 ปี หมายเลข 017 ทำเวลาได้เป็นอันดับ 3,รายชื่อนักบิดรุ่นจิ๋วที่ผ่านการคัดเลือกทั้ง 15 คน มีดังนี้ 1.ธีรเทพ ต้านชัง อายุ 12 ปี จ.ชลบุรี หมายเลข 003 อันดับ 2.อภิรักษ์ อินอร่าม อายุ 14 ปี จ.พะเยา หมายเลข 019 อันดับ 3.ธุรกิจ บัวผา อายุ 13 ปี จ.อุทัยธานี หมายเลข 017 อันดับ 4.ธีรไนย ทับทิม อายุ 11 ปี จ.ชลบุรี หมายเลข 011 อันดับ 5.ธนากร หลักหาญ อายุ 14 ปี จ.นคร-ราชสีมา หมายเลข 001 อันดับ 6.พิสิษฐ์ บุรีวงค์ อายุ 14 ปี จ.ระยอง หมายเลข 005 อันดับ 7.ณัฐพล แก้วมูล อายุ 14 ปี จ.เชียงใหม่ หมายเลข 015,อันดับ 8.รัชชานนท์ สีปัด อายุ 12 ปี จ.อำนาจเจริญ หมายเลข 018 อันดับ 9.กษิภัศ ใจเอื้อ อายุ 11 ปี จ.ชลบุรี หมายเลข 022 อันดับ 10.วาติกันต์ สุขคุ้ม อายุ 11 ปี จ.ภูเก็ต หมายเลข 014 อันดับ 11.กันตพัฒน์ แยบการไถ อายุ 13 ปี จ.อุทัยธานี หมายเลข 029 อันดับ 12.พีรวิชญ์ ฉัตรทันฑ์ อายุ 12 ปี จ.กาญจนบุรี หมายเลข 004 อันดับ 13.กฤษฎา ธนะโชติ อายุ 9 ปี จ.ชลบุรี หมายเลข 012 อันดับ 14.ธนัช ละอองปลิว อายุ 10 ปี จ.จันทบุรี หมายเลข 027 และอันดับ 15.จักริน ศิริรัตนภูมิ อายุ 13 ปี จ.อำนาจเจริญ หมายเลข 031,ส่วนนักบิดรุ่นจิ๋วที่มีชื่อเป็นตัวสำรอง 5 คน มีดังนี้ 1.ธนาภูมิ รัตนศรี อายุ 10 ปี จ.เชียงใหม่ หมายเลข 024 อันดับ 2.จิราพร พุ่มพวง อายุ 11 ปี จ.บุรีรัมย์ หมายเลข 016 อันดับ 3.เธียรธาวิน ผัดเป้า อายุ 7 ปี จ.เชียงใหม่ หมายเลข 025 อันดับ 4.ชัยชนะ สุขสวัสดิ์ อายุ 11 ปี จ.ขอนแก่น หมายเลข 010 และอันดับ 5.จักรีภัทร พฤฒิสาร อายุ 10 ปี จ.ชลบุรี หมายเลข 006,โปรเจกต์ดังกล่าวเป็นการปั้นนักบิดเยาวชนไทยเพื่อไต่เต้าสู่ศึกรถจักรยานยนต์ระดับเวิลด์ กรังด์ปรีซ์ ก่อนต่อยอดไปสู่รายการแข่งขันสูงสุดอย่างโมโตจีพี ในอนาคต หลังจากนี้เด็กๆทั้ง 15 คน จะได้เข้าร่วมโปรแกรมพัฒนาเป็นนักแข่งรถจักรยานยนต์มืออาชีพเป็นระยะเวลา 2 ปี ใช้รถสูตรฮอนด้า NSF100 นำเข้าจากประเทศญี่ปุ่น ซึ่งมีการพัฒนาขึ้นเพื่อขับขี่ในสนามแข่งขันโดยเฉพาะ เป็นรถที่จะใช้ในการฝึกสอน และหลังจากจบหลักสูตร เอ.พี.ฮอนด้า อะคาเดมี่ น้องๆจะได้เข้าสู่โครงการ ไทยแลนด์ ทาเลนต์ คัพ ซึ่งนักบิดคนไหนมีแววที่ยอดเยี่ยม จะถูกผลักดันสู่การแข่งขันระดับโลกต่อไปในอนาคต แฟนๆ กีฬามอเตอร์สปอร์ตชาวไทย สามารถติดตามข่าวสารและร่วมส่งแรงใจเชียร์เยาวชนไทย ได้ทางเว็บไซต์ ,http://www.aphondaracingthailand.com/
โครงการ เอ.พี.ฮอนด้า อะคาเดมี่ ไทยแลนด์ ได้ 15 นักบิด รุ่นจิ๋วที่ผ่านการคัดเลือกระดับประเทศจากทั้งหมดกว่า 100 ชีวิต สานฝันต่อยอดสู่การเป็นนักบิดระดับโลก เพื่อก้าวขึ้นสู่ยอดนักบิดระดับโลก โมโตจีพี
เอ.พี.ฮอนด้า อะคาเดมี่ ไทยแลนด์,ไทยแลนด์ ทาเลนต์ คัพ,เอเชีย ทาเลนต์ คัพ,โมโตจีพี,มอเตอร์สปอร์ต